پاکستانده 14 جوندن بیری دوام ایتیب تورگن موسون یامغیرلری طفیلی حیاتینی یوقاتگنلر سانی 1 مینگ 314 گه ییتدی.
پاکستان ملی آفت باشقرووی راپوریگه کوره یاغینگرچیلیک طفیلی 458 ته باله 262 ته خاتین – قیز توپلم 1 مینگ 314 کیشی اولگن 12 مینگ 703 کیشی یره لنگن.
750 مینگ 405 ته حیوان نینگ تلف بولیب کیتگن لیگی شونده ی بولیب 1 میلیون 682 مینگ 726 ته اوی – جای گه زیان ییتگن لیگی، بولردن 557 مینگ 891 ته سی نینگ ییر بیلن بیر بولیب کیتگن لیگی و 5 مینگ 735 کیلومتر قتناو یولی، 246 ته کوپریک و 173 ته ایش جایی نینگ ییقیلیب کیتگن لیگی بیلدیریلدی.
خوددی شو یامغیرلردن 33،4 میلیون کیشی تاثیرلنر ایکن قوریلگن خیمه کمپلریده 631 مینگ 824 کیشی حیات کیچیرماقده.
باشقه تاماندن ساغلیک نی سقلش ییتکچیلری سیلدن تاثیرلنگن یوز مینگلب انسان نینگ تمیز سوو بولمه یشی طفیلی تورلی کسللیک که یولیققن لیگینی معلوم قیلماقده.
سیند ایالتی ساغلیک نی سقلش وزیری دوکتور عزرا پیشوهو بیرگن بیاناتده؛
"سیل طفیلی 134 مینگدن آرتیق اسهال، 44 مینگ ایسیتمه، 100 مینگدن آرتیق تیری کسل لیگی حادثه لری راپور ایتیلدی" دیدی.
حادثه پایتخت تاشکینت ده یوزبیرگن
